6 oktabr kuni parlament a’zolarining bir qismi bosh vazirlikka Sadir Japarov nomzodini ma’qullab ovoz bergandi. Foto: RIA Novosti Qirg‘iziston parlamenti Sadir Japarov boshchiligidagi vazirlar mahkamasining yangi tarkibini tasdiqladi. Bu haqda RIA Novosti xabar bermoqda. Xabarda aytilishicha, parlament yig‘ilishida yig‘ilganlarning barchasi Japarov nomzodi hamda u taklif etgan hukumat tarkibini yoqlab ovoz bergan. 6 oktabr kuni parlament a’zolarining bir qismi bosh vazirlikka Sadir Japarov nomzodini ma’qullab ovoz bergandi. 5 oktabr kuni Bishkekda hukumatni qo‘llab-quvvatlovchi ikki partiya g‘olib chiqqan parlament saylovlari natijalariga qarshi namoyishlar boshlandi. Namoyishlar tartibsizliklar va politsiya bilan to‘qnashuvlarga aylanib ketdi. Bir necha yuz kishi jarohat oldi, bir kishi halok bo‘ldi. 9 oktabr kuni Qirg‘iziston prezidenti Sooronbay Jeenbekov Kubatbek Boronovni bosh vazir vazifasidan ozod qildi.